Plogging – szemétszedő kocogást rendez, a JÖN Alapítvány és a Főkert Zrt. a Tedd meg MAgadért! – Környezettudatos családi- és sportnap alkalmából a Margitszigeten.

A környezetvédelmet a sporttal ötvöző plogging, szemétszedő kocogás népszerűsítésébe kezd a hulladekvadasz.hu üzemeltetője, a JÖN Alapítvány. Az eseményt 2018. június 2-án rendezik meg, amelyen a részvétel teljesen ingyenes.

Manapság a plogging nemzetközi elnevezése az olyan szemétszedő tevékenységnek, amit futás vagy kocogás közben végeznek.

A rendezvény szervezését és lebonyolítását a JÖN Alapítvány biztosítja és ebben partnere, a Főkert Zrt., aki a szemétszedéshez használatos zsákokat, kesztyűket és az alapítvány számára egy külön sátorhelyszínt biztosít.

Plogging esemény tematikája

Az eseményen való részvétel teljesen ingyenes, de regisztrációhoz kötött.

A regisztráció délelőtt 10:00-tól délután 16:00-ig lehetséges a JÖN Alapítvány sátránál.

Minden regisztrált jelentkező munkavédelmi oktatásban részesül a szemétgyűjtéssel és annak kockázataival kapcsolatban.

Az oktatás végeztével minden részvevő aláírja, hogy saját felelősségre vesz részt az eseményen.

A plogging szemétszedő futás kijelölt útvonalon történik.

A legjobb ploggingerek díjazásban részesülnek, a JÖN Alapítvány és a Főkert. Zrt. részéről.

Részletek a folyamatosan frissülő facebook eseményben, amelyhez ide kattintva lehet csatlakozni. Továbbá az ország legnagyobb plogging közösségéhez, a Plogging Hungaryhoz itt.

A plogging szemétszedő kocogás eseményére a szervezők minden környezet-és sportkedvelőt szeretettel várnak.

Ha tudni szeretnéd, hogy pontosan mi is az a plogging, akkor a tevékenységről szóló bemutatócikkünkben tájékozódhatsz róla.

A Tedd meg MAgadért! – Környezettudatos családi- és sportnap részletes programját ide kattintva tekinthető meg.